ભૂતકાળમાં તામિલનાડુમાં રાષ્ટ્રીય પક્ષો અને વર્ષોથી સામાજિક આધાર ધરાવતા કેટલાંક રાજકીય પક્ષો ભૂમિકા ભજવતા રહ્યા છે, પણ ખરી પ્રતિસ્પર્ધા તો બે દ્રવિડ પક્ષો વચ્ચે જ રહી છે. આ પક્ષોએ રાજ્યમાં કલ્યાણકારી યોજનાઓના અમલ સાથે ભ્રષ્ટાચારને ઉત્તેજન આપતી પદ્ધતિઓ અપનાવી જે તેમને રાજકીય પ્રભુત્વ જાળવવામાં મદદરુપ નીવડે. દ્રવિડ પક્ષો ભાજપ અને કોંગ્રેસને રાષ્ટ્રીય સ્તરે ટેકો આપે છે, પણ રાજ્ય સ્તરે તો તે જ ‘’નાયક’’ છે. રાજ્યમાં દ્રવિડ પક્ષો વચ્ચે સત્તાની ફેરબદલ થઈ પણ તેમની ભ્રષ્ટાચારને ઉત્તેજન પદ્ધતિ એક સરખી જ રહી, જેથી પ્રજાની બેચેની વધી.